Dieudonné Datonou

**Dieudonné Datonou** (født 3. mars 1962 i Dekanmè i Dahomey) er en beninesisk prelat, katolsk erkebiskop og diplomat for Den hellige stol.
## Liv og virke
### Prest
Dieudonné Datonou ble presteviet for erkebispedømmet Cotonou den 7. desember 1989, av Cotonous erkebiskop, Christophe Adimou. Datonou fortsatte deretter sin utdanning ved Det pavelige kirkelige akademi i Roma. Han mottok også sin doktorgrad fra Lateranuniversitetet med sin avhandling med tittelen *Du concept de patrimoine commun de l’humanité aux droits de l’humanité. Étude historico-juridique du concept de patrimoine commun de l’humanité en droit international* (doktorgrad *utriusque*).

Den 1. juli 1995 gikk Datonou inn i Den hellige stols diplomatiske tjeneste. Han ble postert til nuntiaturene i Angola og São Tomé og Príncipe (1995–1998), til Ecuador (1998–2001), til Kamerun og Ekvatorial-Guinea (2001–2004), til Iran (2004–2006), til India og til Nepal (2006–209), til El Salvador og til Belize. (2009–2014).

Fra 2014 var Dieudonné Datonou nuntiaturråd i tjeneste for Statssekretariatet og fra 2020 også pavelig reisemarskalk. Han var ansvarlig for organiseringen av pave Frans' reiser til Irak i mars 2021 aog til Ungarn og Slovakia i september 2021. Hans kolleger i Vatikanet gav ham tilnavnet «sheriffen».

### Titulærerkebiskop, nuntius til Burundi
Den 7. oktober 2021 utnevnte pave Frans ham til titulærerkebiskop av *Vico Equense* og apostolisk nuntius til Burundi.  Pave Frans hadde allerede kunngjort den 12. september 2021, på flyturen til den 52. verdens eukaristiske kongress i Budapest, at han ønsket å utnevne ham til biskop. Han ble ordinert til biskop av kardinalstatssekretær erkebiskop Pietro Parolin den 20. november samme år i Peterskirken; Medkonsekratorer var prefekten for Kongregasjonen for evangelisering av folkene, kardinal Luis Antonio Tagle, og *sostituto* for Statssekretariatet, erkebiskop Edgar Peña Parra.

Da han ankom Bujumbura flyplass den 23. desember 2021, ble han ønsket velkommen av Stephen Kelly, sekretær for den pavelige representasjon, en protokolltjenestemann for utenriksdepartementet i republikken Burundi, og biskopene. Deretter mottok han ved det apostoliske nuntiatur visepresidenten for bispekonferansen, biskop Bonaventure Nahimana.

Den 27. januar 2022, ledsaget av sekretæren for nuntiaturet, ble han mottatt av protokolldirektøren i Utenriksdepartementet for et høflighetsbesøk, og den påfølgende 31. januar leverte han kopi av akkrediteringsbrevene til minister Albert Shingiro. Dagen etter, ved presidentpalasset, overrakte han akkrediteringsbrevene  til republikkens president, Évariste Ndayishimiye. Den 10. februar, i katedralen i Bujumbura, leder han den eukaristiske feiring  av begynnelsen av hans oppdrag, hvor kardinal Pietro Parolin anbefalelsesbrev overfor presidenten for bispekonferansen ble levert.

## Utvalgte verker
* 
* 
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop *Dieudonné Datonou*  (1962-) *2021

## Referanser